এইদৰেই মাত্ৰ পঞ্চাছ হাজাৰ টকা মূলধনেৰে ২০১০ চনৰ ১৪ জুনত দুজন শিল্পীৰে আৰম্ভ হৈছিল Kraftinn নামৰ প্ৰতিষ্ঠানটো। বৰ্তমান ইয়াত ১০ জন পূৰ্ণকালীন শিল্পীকে ধৰি ২০ জন লোক জড়িত হৈ আছে । ইয়াৰ উপৰিও বৰ্তমান নলবাৰী, মাজুলি আৰ মোৰাদাবাদত হস্তশিল্পীৰ কিছু মণ্ডল (cluster) স্থাপন কৰা হৈছে । পৰীক্ষিতক সহায় কৰে তেওঁৰ ভাতৃ তথা কোম্পানীটোৰ আন এজন সঞ্চালক প্ৰমথেশে । আৰম্ভণীতে তেওঁলোকে বাঁহৰ সামগ্ৰী, আচবাব আদি বিক্ৰী কৰিবলৈ যথেষ্ট কষ্ট কৰিবলগীয়া হৈছিল । তথাপিও ই দ্ৰুত প্ৰসাৰ লাভ কৰিবলৈ সক্ষম হয় । মূলতঃ বাঁহৰ সামগ্ৰীৰে ব্যৱসায় আৰম্ভ কৰা kraftinn ২০১১ চনৰপৰা অনলাইন ষ্ট'ৰত পৰিণত হয় । ভাৰতৰ বিভিন্ন স্থান বিশেষকৈ বাঙ্গালুৰু, আৰু মুম্বাইৰ উপৰিও দিল্লীৰ বজাৰত যথেষ্ট জনপ্ৰিয় হৈ উঠিছে Kraftinn । ইতিমধ্যে জাপান আৰু অষ্ট্ৰেলিয়ালৈ সামগ্ৰী ৰপ্তানি কৰিছে যদিও সদ্যহতে বিদেশৰ বজাৰখনত চকু দিবলৈ বিচৰা নাই পৰীক্ষিতে ।" আমি যেতিয়া বাঁহৰ কামেৰে আৰম্ভ কৰিছিলো তেতিয়া আনকি বাঁহৰ কাম কৰা মানুহেও ইয়াৰ ব্যৱসায়ৰ বিষয়ে একো নাজানিছিল । সেইদৰে আমি বেছিভাগ শিল্পীয়ে আগতে বাঁহৰ কাম একো কৰি পোৱা নাছিল । আমি তেওঁলোকক সম্পূৰ্ণ সম্পূৰ্ণ প্ৰশিক্ষণ দি লৈছো ।"